परिवर्तनको समय: विद्यालयको लागि सकारात्मक सुरुवात

परिवर्तनको समयमा सिकाई र विकास कथन पूरा गर्नको लागि परिवारलाई मद्दत गर्न मार्गदर्शन

## विद्यालयमा सकारात्मक सुरुवात किन महत्वपूर्ण छ?

विद्यालयमा सकारात्मक सुरुवात गर्नाले तपाईंको बच्चालाई अझ राम्रो सिकाई र लाभदायक परिणामहरुतर्फ उन्मुख गराउँछ। यसलेः

* तिनीहरुको सिकाई र विकासका अवरोधहरु हटाउँछ
* तपाईंको बच्चालाई सुरक्षित, आत्मविश्वासी र सम्बन्धित महशुस गर्न मद्दत गर्दछ
* लचकतालाई प्रबर्द्धन गर्दछ।

## परिवर्तनको समयको सिकाई र विकास कथन के हो?

परिवर्तनको समयको सिकाई र विकास कथनलाई (परिवर्तनको समयको कथनको रुपमा परिचित) प्रत्येक बच्चा पूर्व-बाल्यावस्था सेवाबाट विद्यालयमा प्रवेश गर्दैगर्दा उनीहरूको लागि लेखिने कथन हो। उक्त परिवर्तनको समयको कथनले सेवा, विद्यालय, र परिवारहरुको बीचमा जानकारी बाँड्न सजिलो बनाउँछ।

तपाईंको बच्चाको परिवर्तनको समयको कथनले निम्न सूचना समावेश गर्नेछः

* तपाईंको बच्चाको नाम, जन्म मिति र फोटो
* तपाईंको नाम र सम्पर्क विवरण
* पूर्व-बाल्यावस्था सेवा र अन्य कुनै पूर्व-बाल्यावस्थाका पेशाकर्मीहरुको नाम र सम्पर्क विवरण जसले तपाईंको बच्चालाई सहयोग गर्दैछन्।
* तपाईंको बच्चाको रुची, सीप र क्षमताको बारेमा जानकारी
* तपाईंको बच्चाको सिकाईमा सहयोग गर्ने शिक्षण रणनीतिहरु।

यो जानकारीले तपाईंको बच्चाको तयारी गर्ने शिक्षकलाई तपाईंको बच्चाको बारेमा जान्न र तिनीहरुको सिकाईको योजना निर्माण गर्न मद्दत गर्दछ। परिवर्तनको समयको कथनले तपाईंलाई तपाईंको बच्चाले विद्यालय सुरु गरे सँगै तिनीहरुको सिकाई बुझ्न, सहयोग गर्न र छलफल गर्न मद्दत गर्दछ।

यदि तपाईंको बच्चा विद्यालय बाहिरको समयमा गरिने हेरचाहमा (OSCH) जान्छन् भने उक्त OSCH सेवालाई पनि परिवर्तनको समयको कथनको एक प्रति दिइने छ।

तपाईंको बच्चाको परिवर्तनको समयको कथनले निम्न सहयोग गर्दछः

* तपाईंको बच्चाको रुचीको लागि योजना
* तपाईंको बच्चाको पूर्व-बाल्यावस्था सेवाबाट विद्यालयको लागि सहज परिवर्तनको समयको सहयोग गर्दछ

## परिवर्तनको समयको कथनमा तपाईंको इनपुट

तपाईंले आफ्नो बच्चालाई विद्यालयको लागि सकारात्मक सुरुवात पाउन तिनीहरुको परिवर्तनको समयको कथनमा योगदान गरेर मद्दत गर्न सक्नु हुन्छ।

परिवर्तनको समयको कथनमा विभिन्न मानिसहरुले भर्नको लागि खण्डहरु छन्।

**खण्ड 1 र 1.1** तपाईंको बच्चाको पूर्व-बाल्यावस्था शिक्षकले भर्छन्।

**खण्ड 1.2** यदि तपाईंको बच्चामा विकासात्मक ढिलाई वा अपाङ्गता छ भने तपाईंको बच्चाको पूर्व-बाल्यावस्था शिक्षकले भर्न सक्ने छन् । तपाईंको बच्चालाई सहयोग गर्ने अन्य पूर्व बाल्यावस्थाका पेशाकर्मीहरुले पनि योगदान गर्न सक्नेछन्।

**खण्ड 2: बच्चा** खण्डतपाईं वा पूर्व-बाल्यावस्था शिक्षक जस्ता कुनै परिचित वयस्कको मद्दतले तपाईंको बच्चाले भर्छन्,

**खण्ड 3: परिवार** तपाईंले भर्नको लागि हो। यसले निम्न बारेमा तपाईंको महत्वपूर्ण धारणा सोध्दछः

* तपाईंको बच्चाको रुची
* विद्यालयमा तपाईंको बच्चाको लागि तपाईंको आशा, इच्छा र लक्ष्य।

यो जानकारीले तपाईंको बच्चाको शिक्षक (र तिनीहरुको OSHC शिक्षक, यदि तिनीहरुसँग छ भने) लाई तपाईं र तपाईंको बच्चासँग कुराकानी गर्न मद्दत गर्न र तपाईंको बच्चाको सिकाई र विकासमा सहयोग गर्न सक्छ।

## यसपछि के हुन्छ?

तपाईंको पूरा गरिएको खण्ड 3 तपाईंको पूर्व-बाल्यावस्था शिक्षकलाई फिर्ता गर्नुहोस् (र खण्ड 2, यदि तपाईंले आफ्नो बच्चालाई यसमा मद्दत गर्नु भएको छ भने)।

तिनीहरुले परिवर्तनको समयको कथनको सबै खण्डहरु सँगै राख्ने छन् र निम्नलाई एक प्रति प्रदान गर्ने छन्:

* तपाईं
* तपाईंको बच्चाको विद्यालय
* तपाईंको बच्चाको OSHC सेवा, यदि तिनीहरुसँग छ भने

यदि अहिलेसम्म तपाईंले कुनै विद्यालय छनौट गर्नु भएको छैन भने, तपाईंलाई परिवर्तनको समयको कथनको दोश्रो प्रति दिइने छ। तपाईंले आफ्नो बच्चालाई भर्ना गर्दा यो प्रति विद्यालयलाई दिन सक्नु हुनेछ।

यदि तपाईंले खण्ड 3 फिर्ता गर्नु भएन भने पूर्व-बाल्यावस्था शिक्षकले अझै पनि बाँकी रहेको पूरा परिवर्तनको समयको कथन तपाईं, तपाईंको बच्चाको विद्यालय र तपाईंको बच्चाको OSHC सेवासँग बाँड्ने छन्, यदि तिनीहरुसँग छ भने।

परिवर्तनको समयको कथनमा जानकारी बाँड्नाले बच्चालाई विद्यालयमा सफलतापूर्वक घुलमिल हुन मद्दत गर्दछ। तैपनि, यदि तपाईंले तपाईंको बच्चाको विद्यालयसँग परिवर्तनको समयको कथन बाँडियोस् भन्ने चाहनु हुँदैन भने कृपया तपाईंको बच्चाको पूर्व बाल्यावस्था शिक्षकसँग कुरा गर्नुहोस्।

कहिलेकाँही भिक्टोरियन शिक्षा र हेरचाहका पेशाकर्मीहरुलाई तपाईंको बच्चाको कल्याण र सुरक्षा सुरक्षित राख्नको लागि जानकारी बाँड्नु पर्दछ। तपाईंको पूर्व-बाल्यावस्था शिक्षा सेवाले तपाईंको बच्चा र परिवारको बारेमा जानकारी बाँड्न सक्छ जहाँ यसको हेरचाह कर्तव्य, विभेदरहित, पेशागत स्वास्थ्य र सुरक्षा र बच्चाको कल्याण र सुरक्षा दायित्व पालना गर्न आवश्यक हुन्छ। थप जानकारीको लागि यहाँ जानुहोस् <https://www.vic.gov.au/information-sharing-schemes-and-the-maram-framework>

# थप जानकारीको लागि

कृपया यहाँ जानुहोस् [www.education.vic.gov.au/transitiontoschool](http://www.education.vic.gov.au/transitiontoschool)

यो कागजात विभिन्न भाषामा [www.education.vic.gov.au/transitiontoschool](http://www.education.vic.gov.au/transitiontoschool) मा उपलब्ध छ।